Lav et referat af nedenstående tekst:

Tekst:
AaB tabte tirsdag 0-4 ude til Apoel FC og FC København dagen efter med de samme cifre ude til Bayer Leverkusen. AaB's danske mestre skuffede mest, mener både Jan Kalborg, DR's fodboldekspert, og Morten Bisgaard, TV2's ditto. - Jeg er meget skuffet over, at AaB ikke gjorde en bedre figur og gjorde mere væsen af sig. Apoel var et hold, som en dansk mester med rette kunne måle sig med. Efter at have set Apoel i Aalborg i den første kamp var min fornemmelse, at det opgør kunne AaB godt vinde, så derfor er jeg skuffet over, at de ikke kom med mere i returkampen, siger Kalborg. - AaB var der bare ikke. Mange af deres spillere præsterede ikke. Apoel var en rigtig god lodtrækning, men på Cypern viste det sig, at Apoel havde et ganske pænt niveau, og så skal AaB ramme topniveauet. Det var de meget langt fra, siger Bisgaard. Det har i det hele taget været en nedslående uge for dansk fodbold. Foruden bøllebankene til AaB og FCK tabte FC Midtjylland torsdag i sidste uge med 1-4 ude til græske Panathinaikos i Europa Leagues playoff-runde. - Det har været pivringe. De danske hold har spillet tre udekampe på en uge, og der er gået 12 mål ind, og de har kun scoret ét. Det er virkelig ikke godt, siger Jan Kalborg. Kalborg dumper både AaB og FCK, selvom begge klubber trods alt ryger over i Europa Leagues gruppespil. - Både AaB og FCK er til dumpekarakter. AaB er den største skuffelse, for deres chance for avancement var størst. Morten Bisgaard mener ikke, at man som sådan kunne forvente, at AaB og FCK eller bare et af holdene spillede sig videre, men størrelsen af nederlagene var ikke godkendt. - To gange 0-4 er for store nederlag. Men hvis AaB-Apoel og FCK-Leverkusen spillede mod hinanden 20 gange, ville de danske hold tabe mere, end de ville vinde. FCK og AaB er i bowlen fredag til lodtrækningen til Europa Leagues gruppespil.

Referat:
Både AaB og FCK røg ud af Champions League med et brag til henholdsvis Apoel FC og Bayer Leverkusen.